### | | | | --- | --- | | | | | --- | | **Byråd** 13. september 2016 Sagsnr. 710-2016-61 Dok.nr. 710-2016-305559 Sagsbehandler DPSVE | | 147.                1. behandling af Budget 2017-20 - Åbent

###

|  |  |
| --- | --- |
| Tidl. politisk behandling | BY, 26.01.16, pkt. 7 |
| Forventet sagsgang | ØK, BY |
| Lovgrundlag | Lov om kommunernes styrelse |

###

**SAGENS INDHOLD**

Økonomiudvalget skal ifølge
styrelsesloven udarbejde et forslag til budget for det kommende år. Budgettet
skal vedtages endeligt inden 15. oktober 2016, og budgetforslaget skal
behandles i Byrådet to gange med mindst tre ugers mellemrum.

Byrådet godkendte 26. januar 2016
budgetprocessen for Budget 2017-20.

Byrådet blev på et temamøde 22.
august 2016 præsenteret for det tekniske budgetforslag, som bl.a. bygger på den
økonomiaftale, som blev indgået mellem Regeringen og KL i juni 2016.

Det tekniske budgetforslag udviste
et overskud på den ordinære drift på 80,1 mio. kr. i 2017. Når der tages hensyn
til en anlægsramme på 85,1 mio. kr., lånoptagelse, afdrag på lån samt en række
engangsbetalinger, udviste det tekniske budget en samlet kassehenlæggelse på
12,1 mio. kr. i 2017 på det skattefinansierede område (ekskl. jordforsyningen).

Overskuddet på den ordinære drift i det tekniske budget
falder imidlertid til [adresse], 52,5 mio. kr. i 2019 og 42,2 mio.
kr. i 2020.

Hovedårsagen til forringelsen af det ordinære driftsresultat
er, at der i økonomiaftalen mellem Kommunernes Landsforening og Regeringen
indføres et moderniserings- og effektiviseringsprogram, som betyder, at
Favrskov Kommunes bloktilskud som udgangspunkt falder med ca. 4 mio. kr. i
2018, 8 mio. kr. i 2019 og 12 mio. kr. i 2020. Hertil kommer, at der i
økonomiaftalen ikke er aftalt flere penge til kommunerne til at dække de
kommende års udgifter som følge af befolkningsudviklingen.

Byrådets partier drøftede på
budgetseminaret 25. og 26. august 2016 reduktioner, udvidelser og anlæg i
Budget 2017-20.

De politiske forhandlinger om
budgetforslag 2017-20 fortsatte 30. august 2016. Bag budgetforslaget står
Socialdemokraterne, Venstre, Dansk Folkeparti, Enhedslisten, Det Konservative
Folkeparti, Socialistisk Folkeparti og Kasper Jørgensen (uden for partierne).

Budgetforslag 2017-20 uddeles til
Økonomiudvalget på udvalgsmødet 6. september 2016.

1. september 2016 blev der
afholdt borgmestermøde i KL-regi, hvor borgmestrene drøftede, hvordan
kommunerne kan sikre, at økonomiaftalen samlet set kan overholdes.

6. september 2016 behandler
Økonomiudvalget budgetforslaget for 2017-20, som fremsendes til Byrådets 1. behandling
13. september 2016.

Favrskov Kommunes budgetforslag
sendes i høring i institutionsbestyrelser, MED-udvalg mv. 7. september 2016.

Til Byrådets 1. behandling af budgettet
udarbejder Job og Økonomi generelle bemærkninger til budgetforslaget. Ligeledes
vil den foreløbige takstoversigt foreligge til Byrådets 1. behandling.

Budgetforslaget 2. behandles i Økonomiudvalget og Byrådet henholdsvis 3.
oktober og 11. oktober 2016.

**VURDERING**

I budgetforslaget er der
indarbejdet reduktioner og udvidelser af driftsbudgettet med følgende beløb:

|  |  |  |  |  |
| --- | --- | --- | --- | --- |
| Mio. kr. | 2017 | 2018 | 2019 | 2020 |
| Driftsreduktioner | -12,8 | -12,8 | -13,9 | -14,3 |
| Driftsudvidelser | 12,3 | 13,1 | 13,3 | 10,5 |
| Nettoreduktion | -0,5 | 0,3 | -0,6 | -3,8 |

Oversigten over de konkrete driftsreduktioner og -udvidelser fremgår af
budgetforslaget for 2017-20.

I budgetforslaget indgår følgende
beløb til anlæg på det skattefinansierede område ekskl. jordforsyningen:

|  |  |  |  |  |
| --- | --- | --- | --- | --- |
| Mio. kr. | 2017 | 2018 | 2019 | 2020 |
| Anlæg | 94,7 | 78,5 | 78,0 | 78,0 |

[adresse] har 31. august
2016 modtaget tilsagn om en låneramme på 12,3 mio. kr. til projekter med
effektiviseringspotentiale. Den tildelte låneramme er 6,3 mio. kr. større end
det, der er indarbejdet i budgetforslaget.

Herudover er der i 2016 indarbejdet lånoptagelse på 3,5 mio.
kr. vedr. ESCO-projekter på vejbelysningsområdet samt 1,3 mio. kr. vedr. lån
til indefrysning af ejendomsskat. Den samlede lånoptagelse i budgetforslaget
udgør således 10,8 mio. kr. i 2017.

[adresse] har også søgt om
tilskud fra puljen til særligt vanskeligt stillede kommuner, men er ikke kommet
i betragtning.

[adresse] samlede
økonomiske konsekvenser fremgår af økonomioversigten i budgetforslaget.

**INDDRAGELSE**

Institutioner, foreninger,
MED-udvalg (SMU) mv. havde i april 2016 mulighed for at fremsende forslag til
budgettet for 2017-20.

Kommunens ledere og
medarbejderrepræsentanter blev 6. september 2016 orienteret om status på
budgetarbejdet.

7. september 2016 sendes
budgetforslaget i høring. Fristen for høringssvar udløber 19. september 2016.

Der afholdes borgermøde i Hammel
14. september 2016.

I løbet af budgetprocessen vil
der blive lagt relevant materiale på kommunens hjemmeside [www.favrskov.dk](http://www.favrskov.dk).

Der er frist for fremsendelse af
politiske ændringsforslag 29. september 2016.

**ØKONOMI**

De økonomiske konsekvenser fremgår
af budgetforslaget.

**INDSTILLING**

Direktøren for Job og Økonomi
indstiller til Byrådet:

1. At Budgetforslag 2017-20 oversendes til 2. behandling.

**BESLUTNING**

***Økonomiudvalget, 6. september 2016:***

Fraværende:Nicklas Jepsen

Indstilles godkendt.

**Bilag**

|  |  |
| --- | --- |
| Budgetforslag 2017-20 - 4. september 2016 | 710-2016-300140 |
| Alle reduktionsblokke - budgetforslag 2017-20 | 710-2016-301521 |
| Alle udvidelsesblokke - budgetforslag 2017-20 | 710-2016-301531 |
| Alle anlægsblokke - budgetforslag 2017-20 | 710-2016-301550 |
| Generelle bemærkninger - Byrådets 1. behandling | 710-2016-300978 |
| Takstoversigt 2017 - Byrådets 1. behandling | 710-2016-304924 |